***Uhvatimo lopova***

Jedne noći oglasio se alarm u auto kući Bišćan.

Susjeda Micika vidjela je kako žuti auto za vuču odvozi plavi Mitshubishi Evo X.  Auto za vuču imao je registraciju KR-7 i vozila su ga dva visoka i mršava muškarca. Susjeda Micika odmah je nazvala i prijavila krađu. Policija je uskoro zaustavila dva žuta kamiona za vuču. Jednog u Klanjcu, a drugog u Zaboku. Oba kamiona bila su prazna.  Kamion koji je zaustavljen u Klanjcu vozio je Jura Horvat, limar iz Zagorskih Sela. Bio je visok i mršav. Njegov suvozač zvao se Toni Hlad, trgovac iz Kumrovca, također visok i mršav. U kamionu u Zaboku policija je zatekla jednog mršavog i visokog muškarca. Zvao se Josip Kralj, po zanimanju automehaničar. Suvozača nije bilo, Josip je rekao da se vozi sam. Suvozačevo sjedalo bilo je toplo. Gume tog kamiona bile su blatne. Policiji je odmah bilo jasno tko je ukrao auto, te su krenuli u potjeru.

Pogodite, tko su lopovi?

Luka Iveković